Ibtido. Ibtido (The Origin) — amerikalik yozuvchi Dan Brownning detektiv romani. Robert Lengdon haqidagi kitoblar seriyasining beshinchi qismi. Kitob "Doubleday" nashriyoti tomonidan 2017-yil 3-oktabrda chop etilgan. Oʻzbek tilida 2021-yilda tarjima qilinib nashr etildi. Bilbao, Ispaniya. Robert Langdon Garvard universitetining diniy simbologiya professori. Bilbaodagi ultra-zamonaviy Guggenxaym Guggenheim muzeyi (Bilbao) muzeyiga muhim anjumanda ishtirok etish uchun keladi — bu „ilm-fan qiyofasini abadiy oʻzgartiradigan“ kashfiyot edi. Edmond Kirsh, qirq yoshli milliarder va futurolog, yuqori texnologiyali ixtirolari va dadil bashoratlari uni dunyoga mashhur shaxsga aylantirgan, insoniyat mavjudligining ikkita asosiy savoliga javob beradigan hayratlanarli yutuqni ochmoqchi: „Biz qayerdan keldik?“ va „Qayerga ketyapmiz?“ Edmond Kirsh bundan yigirma yil avval Garvard universitetida Langdonning birinchi talabalaridan biri edi. Syujeti. 40 yoshli futurist milliarder olim, Uinston nomli sun'iy intellekt muallifi Edmond Kirsh dunyodagi 3 ta keng qamrovli din – islom, xristian, yahudiylarning ko'zga ko'ringan vakillari bilan ko'rishib, o'zining yaqinda qilgan kashfiyotining taqdimoti dunyo aholisini dinlardan yuz o'girishga sabab bo'lishini aytadi. Taqdimotdan avval esa ravvin Kevish va imom Al-Fadl shubhali ravishda o'ldiriladi. Taqdimot esa Guggenhaym muzeyida o'tkazilishi rejalashtiriladi. Edmond Kirsh ushbu konferensiya uchun juda koʻp mehnat qiladi. Konferensiya nutqi jarayonida iste'fodagi admiral Lui Avila tomonidan otib o'ldiriladi. Bu voqea juda koʻp shov-shuvga sabab bo'ladi. Muzey direktori Ambra Vidal va Edmondning ustozi semiotika böyicha professor Robert Lengdon sun'iy intellekt Uinston yordamida qotilni topishga harakat qilishadi. Ushbu romanda insoniyat ibtidosi, hoziri va kelajagi haqida mulohaza yuritilib, san'at, fan, arxitektura borasida ham juda koʻp ma'lumotlar berilgan. Shuningdek, ispaniya qirollik oilasi ichki muhiti, shahzoda Julian va Ambraning munosabatlariga ham alohida urg'u berilgan. Chop etilishi. 2018-yil avgust oyida kitob The New York Times bestsellerlari roʻyxatida 1-oʻrinni egalladi. U 23 hafta davomida roʻyxatda birinchi oʻrinda turdi. Brown kitobda tasvirlangan koʻplab joylarga tashrif buyurdi. U asosan Ispaniyada koʻp vaqt oʻtkazdi. Brown kitobni toʻrt yil davomida yozgan va tadqiq qilgan. Adib romanni 2017-yilda vafot etgan onasiga bagʻishlanganini aytadi. Asar 42 tilda va 2 million nusxada chop etilgan.